Az emberi természet egyik legmakacsabb, legkellemetlenebb része a hajlam a döntések, feladatok halogatására. Tudjuk, mindenképp túl kell majd esnünk rajta, mégis azt gondoljuk: „Ej, ráérünk arra még!”

Vannak azonban esetek, amikor a halogatás nem csak elfogadható, de egyenesen az egyetlen helyes lépés. Ilyen például egy rendezvény elhalasztása, járvány idején.

Ez történt A halogatás pszichológiája című, április 2-ra tervezett előadással is, amit szeptember 9-re halasztottak a szervezők. A jegyek az új időpontra érvényesek, vagy március 31-ig visszaválthatók.

Vagyis azok, akik már megvették a jegyüket, még bőven ráérnek eldönteni, hogy mit tegyenek!